text: · ينخل الطحين مع رشه الملح و النشاء و البيكنغ باودر ثم تضاف التخميرة الأولية .
text: #000007
text: · يضاف الماء بالتدريج حتى تصبح لدينا عجينة طرية كثيراً و لكن ليست سائلة . قد لا نحتاج لكل الماء و قد نحتاج للمزيد من الماء و ذلك حسب نوعية الطحين مع ضرورة الانتباه أن العجينة إذا كانت سائلة أكثر مما يجب لن تأخذ الشكل المطلوب عند القلي .
text: #000008
text: · تغطى العجينة بشكل محكم و تترك لتختمر مدة ساعتين أو ثلاث ساعات .
text: #000009
text: · في هذه الأثناء تفرك حبة البطاطا و تنظف جيداً ثم تغمر بالماء و توضع على النار و تترك حتى تنضج جيداً , لا تقشر البطاطا قبل سلقها للاحتفاظ بالنشاء الموجود داخل الحبة .
text: #000010
text: · تقشر البطاطا و تهرس حتى تصبح ناعمة جداً ثم تضاف للعجينة المخمرة و تعجن حتى تمتزج بباقي العجينة بشكل جيد .
text: #000011
text: · توضع العجينة في كيس نايلون و يقص طرفه ثم تصب في الزيت الحامي , يضغط على الكيس على مهل للحصول على حبات متشابهة نوعاً ما , و يمكن صب العجينة بالملعقة لتسهيل العملية .
text: #000012
text: وصفات تانية ممكن تعجبك
text: #000015
text: ايه ها خليلي عينك على اكلاتك الظريفة متلك هلق بقى بجربها بالبيت كل هالايام ما قدرت جرب العوامة بالبيت رغم اني حصلت عدة وصفات لها من عدة مصادر بس خفت ما تنجح ولو عندي بطاطا كنت هلق قمت عجنتها لذلك ان شاء الله هاليومين بجربها خليلي قلبك يا منى بتعرفي جربت غير انواع حليب للبن ما نجح الا بالحليب البودرة نيدو او اي نوع متوفرطلع قوامه منيح وماله مطة كأنه جاهزبس بالحليب المبستر ما مشي حاله الا للعيران متل ما توقعت انت الله يعطيك العافية المعلمين غير شكل بحل المشاكل بس شغلة انه انا ما بحب حليب البودرة لذلك الكل اثنو عليه الاانا شعور نفسي باني حاطة حلييب بودرةما قدرت اكل منه الا بس ذقته والله هو طيب بس متل ما قلتلك شعور نفسي لاني اكره الحليب البودرة عموما الله يسلم ايديك ويجزيك الخير على نصائحك
text: #000018
text: تسلمي على الوصفه ان شاء الله بجربها وبقولك النتيجه
  ولي طلب عندك بحثت عنه في الموقع ولم أجده وانتم في سوريا مشهورين بيه كتير وهو المعمول بالفستق الحلبي
  تذوقت منه حبه واحده عند احدى قريباتي كانت جارتها سوريه وهي اخذت منها الوصفه وطلبت منها الوصفه ولم تعطني ايها
  فارجو منك ان تفيدينا بالوصفه قبل العيد لاني اريد تجربتها ومشتهيتها كتير
  كل عام وانت بالف خير وينعاد عليك
text: #000019
text: هلا غيوثة بقى طلعت المشكلة من الحليب , هي يمكن ما الها حل و منيح عرفتي شو السبب , بتعرفي انا متلك ما بحب الحليب البورد أبدا و ما بستعمله الا قليل و لوصفات لا يمكن الاستغناء فيها عنه :roll ألف شكر ليك على النصيحة هلأ رايحة عدل الوصفة لحتى الأخوات الي مو متوفر عندهم غير الحليب المبستر ما يتورطوا :zzz
text: #000023
text: مية هلا قمر نورتي أختي , ان شاء الله تجربي الوصفة و تعجبك , هلا المعمول نفس وصفة الكرابيج تماماً من دون و لا تغيير بس منغير شكل القالب و الكرابيج تتقدم مع الناطف و المعمول مع السكر البودرة , فيك تشوفي الطريقة على هل [URL=الرابط[/URL] و على كل الأحوال رح حاول بإذن الله و إذا بقي معي وقت نزلها قبل العيد لأن الصراحة هلا وصفات الاسبوع كلها جاهزة بتعرفي العيد و عجقته
  هي قريبتك الشريرة بعرف كتير من أمثالها بس و لا يهمك بكرة انتي بتجربيه و بتشوفي ما أطيبه
text: #000025
text: هلا أم دانية و الله الوصفة هي خصوصي نزلتها قبل العيد لان وعدتك فيها , ان شاء الله تجربيها و تظبط معك , و النشاء أساسي بالوصفة , حتى أهم من البطاطا هو الي رح يخليها مقرمشة و يمي , و لا تنسي تنتبهي على كمية المي لان إذا طلعت سائلة رح تتعزبي كتير لما تقليها , شو كمان , بدي تدعيلي كل ما عجبتك شي أكلة و لا تزعلي على الكنافة ان شاء الله بترجعي سالمة لسوريا و بتاكلي منها على كيف كيفك ألف شكر ليك على الكلام الجميل و الادمان الذي لا أتمنى أن تشفي منه :grin بتنوري على طول يا عسل و سلامي لبقية الشلة
text: #000026
text: هلا ام ساطور يلا هلا ام دانية بتعمل و بتسكبلك , مية هلا أختي
text: #000027
text: ماشاء الله اختي منى وصفك الدقيق واسرار الوصفة تخلي اللي ما يعرف يعرف وانا متاكدة انها ناجحه ميه ميه لانها من ايدك والقيمات من اطيب الحلويات المفضله عندي وبكرة انشاء الله على التطبيق
text: #000028
text: هلا منونة ردك عسل متل عوايدك, ان شاء الله تسويهم و يعجبوك و لا تنسي تخبريني
text: #000029
text: هلا سوسو نور الموقع و الله أختي و ان شاء الله تجربي شي وصفة و تكون على زووءك
text: #000031
text: مرحبا ست منى كيفك ان شاء الله تمام انا حزينة كتير لانو جربت اللقم وماظبط معي :cry يمكن العحينة نحجت بس ماعرفت اقلي ما طلعت معي دوائر صار يطلع معي اشكال غريبة عجيبة :eek بس اكيد رح ارجع حاول اعملها الا ما تظبط وشو هل الاكلات الطيبة الي منزلتيا ماشاء الله شي بيفتح النفس والله واليلنجي ما شاء الله روعة انا كتير بحبوووووووووو :zzz رح اعملووووو بعد رمضان شو رايك تعزميني على شي طبخة من طبخاتك الطيبة :grin ههههههههههههههههههه لانو الصراحة شي بيغرف القلب والله منين اتعلمتي كل هاد يغزي العين عليكي شيف على اصولو والله 8)
text: #000033
text: هلا ام دانية زعلت كتير على الي صار معك , و المشكلة سببها شغلتين , أول الشي المي زيادة بالعجينة و تاني شي ما عجنتيها منيح قبل ما تبدي بقليها لحتى تطلع فقاعات الهواء منها :roll , ان شاء الله بتعيديها و بتطلع تمام
text: #000035
text: من عيوني التنتين اختي اطيب مارينغا
text: #000042
text: أنا هلق قمت ساويتها و عنجد يسلموا اديكي أخت منى على هالوصفة عنجد روووووووووووووعة طلعت عم تقرش و أطيب من تبع السوق بس اتعذبت شوي بقليها لأن العجينة طلعت عم تمط شوي شو حليها هي
  يعطيكي ألف عافية
text: #000043
text: اذا هيك ممكن تقللي كمية السوائل بالعجينة لحتى تطلع معك دوائر مو حديقة حيوانات :grin القلي ما اله علاقة ما دام عم تقولي ان طلعت مقرمشة معناها قليك تمام
text: #000046
text: شو دخل الباطرش بالمتيل هادا ابو شبابك هياته متل ابوة الشباب عندي , اذا أكلة مو معود عليها ما كتير بيحبها , متل ما قلتي شغلة زووء
text: #000047
text: بحب خبرك اني جربت الوصفة ، الطعم حلو بس اللقميات طلعت طرية ما مقرمشة ما بعرف شو السبب . أنا قليت اللقميات مرتين يا ترى شو السبب والزيت متل ما قريت هون بتكون النار قوية وبعدين من خففها . الرجاء توضحيلي السبب أنا بحب اللقميات وحابي اعملها يوم وتكون مقرمشة ولونها عسل . أرجو كمان تقليلي لو عندك طريقة المشبك رح كون شاكرة مع الشكر
text: #000051
text: اسفة لان الوصفة ما طلعت معك متل ما بدك , ممكن يكون الزيت ما كان حامي كفاية لما لمية كلقليتي فيه اللقم ؟
  او ممكن تكوني كترتي الكمية في الوجبة الواحدة
text: #000052
text: ايا سؤال تاني من عيوني
text: #000054